laion/Wikipedia-Exotic huggingface dataset:
লিশটেনস্টাইন

লিশটেনস্টাইন (/ˈlɪktənstaɪn/ LIK-tən-styne; জার্মান: [ˈlɪçtn̩ʃtaɪn] (শুনুন)), আনুষ্ঠানিকভাবে লিশটেনস্টাইনের প্রিন্সিপালিটি (জার্মান: Fürstentum Liechtenstein, উচ্চারণ [ˈfʏʁstn̩tuːm ˈlɪçtn̩ˌʃtaɪ̯n] ) মধ্য ইউরোপের একটি স্থলবেষ্টিত রাষ্ট্র। এটি পৃথিবীর ক্ষুদ্রতম স্বাধীন রাষ্ট্রগুলির মধ্যে একটি। দেশটির মোট আয়তন মাত্র ১৬০ বর্গকিলোমিটার। ফাডুৎস শহর লিশটেনস্টাইনের রাজধানী। মোটামুটি ত্রিভুজাকৃতির ছবির মত সুন্দর রাষ্ট্রটি আল্পস পর্বতমালার অভ্যন্তরে রাইন নদীর উপত্যকার একটি অংশে অবস্থিত। ছোট্ট এই স্থলবেষ্টিত দেশটির উত্তরে ও পূর্বে অস্ট্রিয়া, এবং পশ্চিমে ও দক্ষিণে সুইজারল্যান্ড। সুইজারল্যান্ডের সাথে লিশটেনস্টাইনের পশ্চিম সীমান্তের পুরোটাই রাইন নদী দ্বারা নির্ধারিত হয়েছে। দক্ষিণের পার্বত্য অঞ্চলে উপত্যকাটি সরু হলেও উত্তরে এটি ধীরে ধীরে প্রসারিত হয়ে উর্বর নিম্নভূমিতে পরিণত হয়েছে। লিশটেনস্টাইনের প্রায় ৪০% এলাকা রাইন উপত্যকা নিয়ে গঠিত, বাকিটা পর্বতময়। উত্তরের অংশ ওবারলান্ড এবং দক্ষিণের অংশ উন্টারলান্ড নামে পরিচিত। লিশটেনস্টাইন একটি রাজপুত্র-রাজ্য (principality), অর্থাৎ একজন রাজপুত্র এলাকাটি শাসন করেন। প্রতিবেশী রাষ্ট্র সুইজারল্যান্ডের মত লিশটেনস্টাইনও একটি নিরপেক্ষ রাষ্ট্র। রাজ্যটি ১৭১৯ সালে প্রতিষ্ঠিত হয় এবং ১৮০৬ সালের ৬ই আগস্ট এটি স্বাধীনতা লাভ করে। উনিশ শতকে এর অর্থনীতি অস্ট্রো-হাঙ্গেরি সাম্রাজ্যের অন্তর্ভুক্ত করে নেয়া হয়। ১৯১৮ সালে অস্ট্রো-হাঙ্গেরির পতন ঘটলে লিশটেনস্টাইন সুইজারল্যান্ডের দিকে ঝুঁকে পড়ে। ১৯২১ সালে একটি নতুন সংবিধান প্রণয়ন করা হয় ও জাতীয় মুদ্রা হিসেবে সুইস ফ্রাংকে গ্রহণ করা হয়। ১৯২৪ সালে দেশটি সুইজারল্যান্ডের সাথে একটি শুল্ক, অর্থনৈতিক ও মুদ্রা ইউনিয়ন গঠন করে। বর্তমানে দুই দেশের মধ্যে সীমান্ত উন্মুক্ত। সুইস কর্মকর্তারাই অস্ট্রিয়ার সাথে লিশটেনস্টাইনের সীমান্ত রক্ষা করেন এবং বিদেশে লিশটেনস্টাইনের প্রতিনিধিত্ব করেন। ১৮৬৮ সাল থেকে লিশটেনস্টাইনের কোন সামরিক বাহিনী নেই। বিংশ শতাব্দীর মধ্যভাগ পর্যন্তও লিশটেনস্টাইন ছিল মূলত কৃষকদের একটি জাতি। দেশের সর্বত্র ছোট ছোট গ্রাম ও কৃষি খামার ছড়িয়ে আছে। ২য় বিশ্বযুদ্ধের পর রাজপুত্র ২য় ফ্রান্সিস জোজেফ-এর অধীনে লিশটেনস্টাইন অত্যন্ত কর্মচঞ্চল অর্থনৈতিক সেবা খাতবিশিষ্ট একটি শিল্পোন্নত, সমৃদ্ধ দেশে পরিণত হয়। করের হার নিম্ন বলে এবং কর্পোরেশনগুলির তদারকি আইন শিথিল বলে এখানে দেশ বিদেশের ৭৫ হাজারেরও বেশি কোম্পানি অফিস খুলেছে, যা লিশটেনস্টাইনের মোট জনসংখ্যা ৩৩ হাজারের চেয়েও অনেক বেশি। লিশটেনস্টাইনের বহু ব্যাংক বিদেশী কোম্পানির জন্য বাণিজ্যিক সেবা প্রদান করে থাকে। দেশটি ইউরোপীয় মুক্ত বাণিজ্য চুক্তির অংশীদার (সুইজারল্যান্ডের সাথে বৈসাদৃশ্য লক্ষ্যনীয়) এবং বিশ্বের সবচেয়ে ক্ষুদ্র জার্মানভাষী রাষ্ট্র। ২য় হান্স-আডাম বর্তমানে দেশটির নেতা। লিশটেনস্টাইনের কারুকার্যময় ডাকটিকেটগুলি বিশ্ববিখ্যাত। পর্যটকেরা এগুলি সংগ্রহ করতে ভালবাসেন এবং এগুলি লিশটেনস্টাইনের জাতীয় আয়ের একটি গুরুত্বপূর্ণ উৎস। লিশ্‌টেনশ্‌টাইন বিশ্বের দ্বিতীয় দ্বি-স্থলবেষ্টিত দেশ। এর পশ্চিমে সুইজারল্যান্ড ও পূর্বে অস্ট্রিয়া।
অ্যাবিয়েটিক অ্যাসিড

অ্যাবিয়েটিক অ্যাসিড (Abietic Acid) পাইন গাছ থেকে প্রাপ্ত রোজিনের প্রধান সক্রিয় উপাদান। এর সংকেত C20H30O2। "ABIETIC ACID - PubChem Public Chemical Database"। pubchem.ncbi.nlm.nih.gov। সংগ্রহের তারিখ ২০০৮-০৫-১৬।
অপঘর্ষক

একটি অপঘর্ষক (ইংরেজিতে: Abrasive) এমন একটি উপাদান যা দিয়ে ঘষার মাধ্যমে একটি কর্মবস্তুকে আকার বা ফিনিশিং দিতে ব্যবহৃত হয় এবং এই ঘর্ষণের ফলে বস্তুটির কিছু অংশ জীর্ণ হয়ে যায়। অপঘর্ষক প্রায়শই খনিজ উপাদান হয়ে থাকে। যদিও একটি বস্তুকে ফিনিশিং করা বলতে এটিকে পালিশ করে মসৃণ, প্রতিফলিত উপরিতল পাওয়া বোঝায়, এছাড়াও এই প্রক্রিয়ায় সাটিন, ম্যাট বা পুঁতিকে রুক্ষ করাও আছে। সংক্ষেপে, অন্যান্য নরম উপকরণকে কাটতে, পিষতে এবং পালিশ করতে ব্যবহৃত সিরামিকগুলিকে অপঘর্ষক বলা হয়। হীরা (হীরকচূর্ণ), ঝামা, বালি ইত্যাদি হল প্রাকৃতিক অপঘর্ষক; সিলিকন কার্বাইড, বোরাজন ইত্যাদি হল কৃত্রিম অপঘর্ষক। আজকাল অর্ধকৃত্রিম অপঘর্ষক পাওয়া যাচ্ছে। অপঘর্ষক নানা আকারে ব্যবহার করা যায়, যেমন শীরিষ কাগজ (Sand paper, coated abrasive) উকো (file) লেদ মেশিনের (Lathe) সঙ্গে কাঠমিস্ত্রিদের ব্যবহার করতে দেখা যায়। PALANNA। ENGINEERING CHEMISTRY (ইংরেজি ভাষায়)। Tata McGraw-Hill Education। আইএসবিএন 9781259081521। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পরম তাপমাত্রা

পরম তাপমাত্রা (ইংরেজি: Absolute temparature) বলতে বুঝানো হয় এমন এক তাপমাত্রা, যার চাইতে ঠান্ডা কোনো কিছু হতে পারে না। এই তাপমাত্রায় যেকোনো গ্যাসের আয়তন গাণিতিকভাবে শূন্য হয়। এর মান শূন্য কেলভিন, -২৭৩.১৫ ডিগ্রি সেলসিয়াস অথবা -৪৫৯.৬৭ ডিগ্রি ফারেনহাইট। তাত্ত্বিকভাবে, পরম শূন্যের নিচে কোনো তাপমাত্রা থাকা সম্ভব নয়। এটা এমন একটা তাপমাত্রা, যেখানে পরমাণু নিজের গতি হারিয়ে ফেলে একেবারেই নিশ্চল হয়ে যায়। আর তাই পরম শূন্য তাপমাত্রায় আসে চরম স্থিতি, অর্থাৎ এনট্রপি হয় সর্বনিম্ন। তবে গবেষকরা সম্প্রতি এই ধারণাকে ভেঙে দিতে সক্ষম হয়েছেন। জার্মানির মুনশেন বিশ্ববিদ্যালয়ের কয়েকজন পদার্থবিদ একটি পরীক্ষা চালান, যেখানে উচ্চ গতি এবং নিম্ন গতিসম্পন্ন পরমাণু ব্যবহার করে তারা পরম শূন্যের নিচের তাপমাত্রা পেতে সক্ষম হয়েছেন। একে বলা হয় ঋণাত্মক তাপমাত্রা সিস্টেম। পাহাড় এবং উপত্যকার উচ্চতার তারতম্যের ধারণা ব্যবহার করে গবেষকরা এই ঘটনাটিকে ব্যাখ্যা করেন। কল্পনা করে দেখুন, শক্তির উচ্চ অবস্থা হলো পাহাড়ের চূড়া এবং নিম্ন অবস্থা হল উপত্যকা, এর মাঝে রয়েছে পাহাড়ের ঢাল যাতে ক্রমশ উপর থেকে নিচে কমতে থাকে শক্তি। পরম শূন্য তাপমাত্রায় একদল নিশ্চল পরমাণু যাদের কোনো শক্তি নেই, তারা থাকে উপত্যকার একেবারেই নিচু স্থানটিতে। তাপমাত্রা চরম শূন্য থেকে বাড়ানো শুরু করলে কিছু পরমাণু হঠাৎ করে খুব বেশি শক্তি গ্রহণ করে আবার কতগুলো পরমাণু কম শক্তি গ্রহণ করে। এমন অবস্থায় দেখা যায়, শক্তির বিচারে পাহাড়ের চূড়া থেকে উপত্যকা পর্যন্ত ছড়িয়ে ছিটিয়ে থাকে পরমাণুগুলো। এমন অবস্থায় ধনাত্মক তাপমাত্রা স্কেলে যদি আরও বেশি শক্তি সরবরাহ করা হয়, তবে এই সিস্টেমটিতে এর এনট্রপি আরও কমে যাবে। ধনাত্মক তাপমাত্রা স্কেলে পাহাড়ের চূড়ার চাইতে বেশি পরিমাণে পরমাণু থাকে উপত্যকায়। তাই ঐ বিজ্ঞানীরা ঋণাত্মক তাপমাত্রা স্কেল নিয়ে আসার জন্য এই অবস্থাটিকে উল্টে দেন, অর্থাৎ উচ্চ শক্তির বেশি পরিমাণ পরমাণু স্থাপন করেন পাহাড়ের ওপরে। এর ফলাফলটি হয় অসাধারণ। এই সিস্টেমে যে থার্মোমিটার তৈরি হয়, তার উচ্চ মাত্রা হলো অসীম এবং নিম্ন মাত্রা হয় ঋণাত্মক পরম শূন্য। বলাই বাহুল্য যে, পৃথিবীতে প্রাকৃতিকভাবে এই তাপমাত্রা পাওয়া সম্ভব নয়। বিজ্ঞানীরা এর জন্য পরম শূন্যের একটু ওপরের তাপমাত্রায় একটি শূন্যস্থানে রাখেন পরমাণুগুলোকে, যাদের বেশিরভাগই ছিল কম শক্তি মাত্রায়। এরপর লেজার ব্যবহার করে বেশিরভাগ পরমাণুকে উচ্চ শক্তির দশায় নিয়ে যাওয়া হয়। এভাবেই তৈরি হয় একটি ঋণাত্মক তাপমাত্রা সিস্টেম। শুধুমাত্র পরম শূন্যের ধারণা ভাঙতে সক্ষম হয়েছে বলে নয়; বরং আবিষ্কারটির রয়েছে বিভিন্ন প্রয়োগ। একে ব্যবহার করা যাবে কোয়ান্টাম পদার্থবিদ্যার সে সব গবেষণা চালাতে, যেগুলো সাধারণ তাপমাত্রায় করা সম্ভব নয়। এছাড়া পরমাণু এবং প্রতি-পরমাণু নিয়ে গবেষণায়ও এটি ব্যবহার করা যেতে পারে। তাপমাত্রার বিভিন্ন প্রকার মাপনী (স্কেল) অনুসারে এর মান: শূন্য ক্যালভিন (০ কে.) -২৭৩.১৫ ডিগ্রি সেলসিয়াস (-২৭৩.১৫° সে.) -৪৫৯.৬৭ ডিগ্রি ফারেনহাইট (-৪৫৯.৬৭° ফা.) অন্য ভাবে বলা যায় কেলভিন স্কেলটি তৈরি হয়েছে পরম শূন্য তাপমাত্রাকে শূন্য কেলভিন ধরে। চার্লসের সূত্রে এই ধারণাটি ব্যবহৃত হয়েছে। Rankine, W. J. M., "A manual of the steam engine and other prime movers", Richard Griffin and Co., London (1859), p. 306–307. William Thomson, 1st Baron Kelvin, "Heat", Adam and Charles Black, Edinburgh (1880), p. 39. পরম শুন্য তাপমাত্রা সত্যিই কি পরম? ওয়েব্যাক মেশিনে আর্কাইভকৃত ৮ জুলাই ২০১৫ তারিখে
ম্যানগ্রোভ

ম্যানগ্রোভ (Mangrove) বা লবণাম্বুজ এক বিশেষ ধরনের উদ্ভিদ যা সাধারণত সমুদ্র উপকূলবর্তী অঞ্চলের নোনা বা লবণাক্ত জল বা পানিতে জন্মায়। বাংলা শব্দ লবণাম্বুজ বিশ্লেষণ করলে দুটি শব্দ পাওয়া যায় লবণ এবং অম্বুজ বা জলে জন্ম অর্থাৎ লবণাক্ত জলামাটিতে জন্মানো উদ্ভিদ৷ একশোটিরও বেশি গাছ ম্যানগ্রোভ বাস্তুতন্ত্রে জন্মায়। কয়েকটি ম্যানগ্রোভ গাছের উদাহরণ: সুন্দরী (Heritiera fomes), গরান, গেঁওয়া (Excoecaria agallocha), কেওড়া (Sonneratia apetala), গোলপাতা, ইত্যাদি। গঙ্গা-ব্রহ্মপুত্র-মেঘনার বদ্বীপের সুন্দরবন বিশ্বের বৃহত্তম ম্যানগ্রোভ বন। এর নাম সম্ভবত হয়েছে সুন্দরী গাছের নাম থেকে। এটি অন্যান্য ম্যানগ্রোভ জঙ্গলের থেকে বেশি বৈচিত্র্যপূর্ণ । এর জলা জঙ্গলে যে ১০০টিরও বেশি প্রজাতির গাছ জন্মায় তার মধ্যে অন্তত ২৮টি প্রকৃত ম্যানগ্রোভ। এইসব গাছে সাধারণত থাকে: ঠেশমূল: এক ধরনের অস্থানিক মূল। কাণ্ড থেকে বেরিয়ে মাটিতে প্রবেশ করে এই মূল গাছকে সুদৃঢ় করতে বা ঠেশ দিতে সাহায্য করে। ফলে জোয়ারের টানে গাছ সহজে ভেঙে বা উপড়ে যায় না। শ্বাসমূল: ছড়ানো মূল তন্ত্রের ঊর্ধমূখী শাখা যা ভূমি/জলতলের উপরে জেগে থাকে এবং এর ডগায় নিউম্যাটোফোর নামে শ্বাসছিদ্র থাকে। জরায়ুজ অঙ্কুরোদ্গম বা জরায়ুজ প্রজনন: এদের বীজ খসবার আগেই ফলের মধ্যে অঙ্কুরিত হয়ে থাকে। মাটিতে পড়লেই সরাসরি গেঁথে মূল বিস্তার করতে পারে। পৃথিবীতে মাত্র ১০ টি ম্যানগ্রোভ বনের আয়তন ৫০০০ বর্গ কিলোমিটার এর বেশি। পৃথিবীর সমগ্র ম্যানগ্রোভ বনাঞ্চলের ৪৩ ভাগ ইন্দোনেশিয়া, ব্রাজিল অস্ট্রেলিয়া এবং নাইজারে অবস্থিত এবং ভারত ও বাংলাদেশে অবস্থিত সুন্দরবন বিশ্বে একক বৃহত্তম ম্যানগ্রোভ বন যা ইউনেস্কো ঘোষিত ওয়ার্ল্ড হেরিটেজ সাইট হিসেবে বিশ্বের বুকে পরিচিত । এটি প্রাকৃতিক সপ্তাশ্চর্য হিসেবেও মনোনীত হয়। Amazing Mangroves ~ a Kolkatabirds presentation http://www.kolkatabirds.com/mangroves_sundarbans.htm ওয়েব্যাক মেশিনে আর্কাইভকৃত ২৫ নভেম্বর ২০০৬ তারিখে
প্রতিপাদ স্থান

কোন স্থানের ঠিক বিপরীত স্থানকে ঐ স্থানের প্রতিপাদস্থান বলে। অর্থাৎ কোন নির্দিষ্ট স্থান হতে পৃথিবীর কেন্দ্র ভেদ করে যদি কোন সরলরেখা টানা হয় তা পৃথিবীর অপর যে প্রান্তে ভেদ করবে তাকে ১ম স্থানের প্রতিপাদস্থান বলা হবে। যেমন,বাংলাদেশের প্রতিপাদস্থান হচ্ছে চিলির নিকট প্রশান্ত মহাসাগরে। অর্থাৎ, বাংলাদেশ থেকে পৃথিবীর কেন্দ্র ভেদ করে সরলরেখা বরাবর যদি কোন গর্ত খুড়ে যাওয়া যায় তবে চিলির নিকট প্রশান্ত মহাসাগরে গিয়ে বের হবো(যদিও এটি সম্ভব নয়)
হৃৎপেশীর রক্তাভাবজনিত মৃত্যু

হার্ট অ্যাটাক বা হৃৎপেশীর রক্তাভাবজনিত মৃত্যু বা হৃদাঘাত হল হৃৎপিণ্ডের ধমনীর রক্তপ্রবাহে বিভিন্ন কারণে অবরোধ হয়ে হৃৎপিণ্ডের দেওয়ালের কোনো অংশের টিস্যুর মৃত্যু। একে ইংরেজিতে চিকিৎসাবৈজ্ঞানিক পরিভাষায় "মায়োকার্ডিয়াল ইনফার্কসন" ও কথ্য ইংরেজি ভাষায় "হার্ট অ্যাট্যাক" বলে। প্রবল হৃৎযন্ত্রণা (>৩০ মিনিট), কয়েকটি বিশেষ ইসিজি পরিবর্তন, ও কয়েকটি রক্ত পরিক্ষার দ্বারা এই হৃদরোগ নির্ধারন করা হয়। অনেক সময় সাময়িক ব্যাথার পরে রক্তপ্রবাহ পুনরায় ফিরে এলে হৃৎপেশীর সম্পূর্ণ মৃত্যু না হয়ে থাকতে পারে এবং সেক্ষেত্রে তাকে হৃৎপেশীর মৃত্যু না বলে ক্ষণস্থায়ী বক্ষযন্ত্রণা বা অ্যানজাইনা বলা হয়। বুকে অসহ্য চাপ, মোছড়ান, অস্বস্তি বা ব্যথা অনুভব। বাহু, গলা, পিঠ, চোয়াল বা পাকস্থলির উপরের অংশ ব্যথা বা অস্বস্তি। ঘন ঘন নিঃশ্বাস প্রশ্বাস। বমি বমি ভাব, বমি হওয়া। মাথা ঝিমঝিম করা। ঠান্ডা ঘাম বেরিয়ে যাওয়া। ঘুমে ব্যাঘাত ঘটা। নিজেকে শক্তিহীন বা শ্রান্তবোধ করা। বিএমআই,কোলেস্টেরল,ডায়াবেটিকস ও প্রেসার নিয়ন্ত্রিত রাখা এবং ধুমপান ও মাদক জাতীয় দ্রব্য থেকে বিরত থাকা। হৃৎপিণ্ডের অকৃতকার্যতা হৃদযন্ত্রের ক্রিয়া বন্ধ হওয়া
অজিতকুমার গুহ

অজিতকুমার গুহ (১৫ই এপ্রিল, ১৯১৪-১২ই নভেম্বর, ১৯৬৯) একজন বাঙালি শিক্ষাবিদ, লেখক ও বুদ্ধিজীবী। অজিতকুমার কুমিল্লা শহরের সুপারিবাগানে জন্মগ্রহণ করেন। তার পিতার নাম নৃপেন্দ্রমোহন গুহ। ১৯৩০ সালে তিনি কুমিল্লার ঈশ্বর পাঠশালা থেকে ম্যাট্রিক পাস করে কুমিল্লা ভিক্টোরিয়া কলেজ থেকে আই. এ (১৯৩২) ও বি. এ (১৯৩৪)। ১৯৩৬ সালে কলকাতা বিশ্ববিদ্যালয়ে ভর্তি হন এবং সেখান থেকে বাংলায় এম. এ (১৯৩৯) পাস করেন। পরে তিনি বি.টি পরীক্ষায়ও প্রথম শ্রেণীতে প্রথম হয়ে উত্তীর্ণ হন। ১৯৪২ সালে ঢাকা জেলার প্রিয়নাথ হাইস্কুলে শিক্ষকতার মধ্য দিয়ে অজিতকুমার কর্মজীবন শুরু করেন। প্রায় ছয় বছর এই স্কুলে শিক্ষকতা করার পর তিনি ১৯৪৮ সালে জগন্নাথ কলেজ এর বাংলা বিভাগের অধ্যাপক ও পরে বিভাগীয় প্রধান হন। তিনি ১৯৬৮ সালের ৩১ জুলাই এখান থেকে অবসর নেন। এর মধ্যে ১৯৫৭-৫৮ সালে তিনি ঢাকা বিশ্ববিদ্যালয়ের বাংলা বিভাগের খণ্ডকালীন অধ্যাপক ছিলেন। জগন্নাথ কলেজ ছেড়ে তিনি ঢাকার টিচার্স ট্রেনিং কলেজের উপাধ্যক্ষ পদে যোগদান করেন। অজিতকুমার ১৯৪০-৪২ পর্যন্ত শান্তিনিকেতনে ছিলেন। সে সময় তিনি রবীন্দ্রসাহিত্যে ব্যুৎপত্তিলাভ করেন। পরর্বর্তীকালে এ বিষয়ে তিনি প্রজ্ঞাবান ও মননশীল প্রবন্ধ রচনা করেছিলেন। তিনি রবীন্দ্রনাথের সঞ্চয়িতা, সোনার তরী, গীতাঞ্জলি, গীতবিতান, কালিদাসের মেঘদূত এবং বঙ্কিমের কৃষ্ণকান্তের উইল -এর মত গুরুত্বপূর্ণ সাহিত্যগ্রন্থ সম্পাদনা করেন ও এগুলির জন্য মূল্যবান ভূমিকা লেখেন। এছাড়াও সাহিত্য, শিক্ষা ও সংস্কৃতি সম্পর্কে তিনি বহু প্রবন্ধ রচনা করেন। অজিতকুমার রাজনীতি না করেও সংস্কৃতি চর্চার কারণে পাকিস্তান সরকারের রোষানলে পড়ে দুইবার কারারুদ্ধ হন। ভাষা আন্দোলনে সক্রিয় অংশগ্রহণ করার জন্য ১৯৫২ সালের ২৪ ফেব্রুয়ারি তিনি গ্রেফতার হন। প্রায় দেড় বছর কারাভোগের পর মুক্তি পেয়ে তিনি ১৯৫৪ সালের ৩০শে মে ৯২-ক ধারায় পুনরায় গ্রেফতার হন। এবার তিনি প্রায় এক বছর কারাভোগ করেন। অজিতকুমার ছিলেন একজন মুক্তচিন্তার মানুষ। এদেশের অসাম্প্রদায়িক ও র্ধর্মনিরপেক্ষ সাহিত্য-সংস্কৃতি চর্চার ধারা নির্মাণে তার অবদান ও সাফল্য অপরিসীম। রবীন্দ্রসাহিত্যের অধ্যাপক এবং সুবক্তা হিসেবে তার খ্যাতি ছিল। অজিতকুমার গুহ চিরকুমার ছিলেন। তিনি ১৯৬৯ সালের ১২ই নভেম্বর কুমিল্লার সুপারিবাগানে মৃত্যুবরণ করেন। মেঘদূত কৃষ্ণকান্তের উইল গল্পগুচ্ছ সোনার তরী গীতাঞ্জলি তিনি ১২ই নভেম্বর, ১৯৬৯ সালে সুপারিবাগান, কুমিল্লায় মারা যান। নিজ ক্ষেত্রে অবদানের স্বীকৃতিস্বরূপ ২০১৩ সালে তাকে মরণোত্তর একুশে পদক দেয়া হয়। "ভাষাসৈনিক অজিতকুমার গুহ"। প্রথম আলো। ১৭ নভেম্বর ২০১২। ২০১৬-১০-১৬ তারিখে মূল থেকে আর্কাইভ করা। সংগ্রহের তারিখ ২০১৬-১০-১৩।  "একুশে পদকের জন্য ১২ ব্যক্তি ও একটি প্রতিষ্ঠান নির্বাচিত"। প্রথম আলো। ৮ ফেব্রুয়ারি ২০১৩। ২০১৬-১০-১৬ তারিখে মূল থেকে আর্কাইভ করা। সংগ্রহের তারিখ ২০১৬-১০-১৩।
অজিতকুমার চক্রবর্তী

অজিতকুমার চক্রবর্তী (২০শে আগস্ট, ১৮৮৬- ২৯ ডিসেম্বর ১৯১৮) বাঙালি সাহিত্যিক এবং প্রখ্যাত রবীন্দ্রসাহিত্য-সমালোচক। শান্তিনিকেতনের ব্রহ্মচর্যাশ্রমের অধ্যাপক ছিলেন। ফরিদপুরের মঠবাড়ীতে জন্মগ্রহণ করেন। রবীন্দ্র সাহিত্য অনুবাদ করে ইউরোপে রবীন্দ্রনাথকে পরিচিত করে তোলেন। তিনি একজন দক্ষ অভিনেতা এবং সুকন্ঠ গায়ক হিসেবেও খ্যাতি অর্জন করেন। অজিতকুমার চক্রবর্তী ১৮৮০ সালের ২০ আগস্ট ফরিদপুর জেলার মঠবাড়ি গ্রামে জন্মগ্রহণ করেন। তার পিতা শ্রীচরণ চক্রবর্তী ও মাতা সুশীলা দেবী। ১৯০৪ খ্রিস্টাব্দে গ্রীষ্মাবকাশের পর তিনি শান্তিনিকেতনে আসেন। এর আগে তিনি স্কটিশ চার্চ কলেজ থেকে স্নাতক হন। শান্তিনিকেতনে তার শ্রম ও নিষ্ঠা ছিল সকলের সুবিদিত। শিক্ষকতার পাশাপাশি অনুবাদক, সঙ্কলক ও সম্পাদক হিসাবে তার দক্ষতা ছিল। রবীন্দ্রনাথ নিশ্চিন্তে নিজের একাধিক রচনা তার হাতে তুলে দিতেন অনুবাদের জন্য। শান্তিনিকেতন এবং রবীন্দ্রনাথের কথা বিলেতবাসীর কাছে পৌঁছে দেন অজিতকুমার ১৯১০ খ্রিস্টাব্দে। তিনি ধর্মতত্ত্ব বিষয়ে অধ্যয়ণের জন্য বৃত্তি লাভ করে ১৯১০ খ্রিস্টাব্দের ৩রা সেপ্টেম্বর প্রথম বিলেত যাত্রা করেছিলেন এবং এর ঠিক চার মাস আগে আশ্রমকন্যা লাবণ্যলেখাকে বিবাহ করেন। অজিতকুমার চক্রবর্তী শান্তিনিকেতন বিদ্যালয়ে ত্যাগব্রতী শিক্ষকরূপে ব্রহ্মচর্যাশ্রমের অধ্যাপক হন। সাহিত্য সঙ্গীত অভিনয় প্রভৃতি কলাবিদ্যার সকল দিকেই ছাত্রদের উদ্বুদ্ধ করেন। রবীন্দ্রনাথের শিক্ষার আদর্শ রূপায়ণে তিনি অন্যতম সহায়ক ছিলেন। তাছাড়া রবীন্দ্রনাথের সাহিত্যের একজন প্রধান ব্যাখ্যাতা হিসাবে তার পরিচিতি ছিল। তার রচিত রবীন্দ্রনাথ (১৯১২) এবং কাব্য পরিক্রমা (১৯১৪) গ্রন্থদুখানি রবীন্দ্রকাব্যলোচনার ইতিহাসে বিশেষভাবে উল্লেখযোগ্য। রবীন্দ্রনাথের নিজের অনূদিত রচনা ইউরোপে প্রকাশিত হওয়ার আগেই অজিতকুমারের রবীন্দ্রসাহিত্যের অনুবাদ ইংল্যান্ডে প্রচারিত হয়। ক্ষিতিমোহন সেন সংকলিত কবীর-দোঁহার অনেকগুলি ইংরাজীতে অনুবাদ করেন। এই অনুবাদকে ভিত্তি করে রবীন্দ্রনাথ ওয়ান হান্ড্রেড পোয়েমস অফ কবির গ্রন্থ সম্পাদনা করেন। রবীন্দ্র কাব্যলোচনার ইতিহাস- রবীন্দ্রনাথ (১৯১২) কাব্যপরিক্রমা (১৯১৪) জীবনী গ্রন্থ- মহর্ষি দেবেন্দ্রনাথ ঠাকুর (১৯১১) রামমোহন চরিত (১৯১৬) কিশোরপাঠ্য ছোটো গ্রন্থ- ব্রহ্মবিদ্যালয় (১৯১১) খৃষ্ট (১৯১১) ১৯১৮ খ্রিস্টাব্দের ২৯ শে ডিসেম্বর (১৩২৫ সনের ১৪ পৌষ) তার মৃত্যু হয়। অজিতকুমারের মৃত্যুর তিন দিন পর, ১৯১৯ খ্রিস্টাব্দের ১লা জানুয়ারি জগদীশচন্দ্র বসুকে রবীন্দ্রনাথ লিখেছেন "অজিতের অকাল-মৃত্যুতে সাহিত্যের ক্ষতি হবে। তার গুণ ছিল— সে সম্পূর্ণ নির্ভীকভাবে সকল পক্ষের বিরুদ্ধে এবং প্রচলিত মতের বিরুদ্ধে নিজের মত প্রকাশ করতে পারত। ঠিক বর্তমানে সে রকম আর কোনো বাংলা লেখক ত মনে পড়ছে না।" আর একটি চিঠিতে অমল হোমকে লিখছেন- "তার (অজিত) যৌবনের শ্রেষ্ঠ দিনগুলি সে দিয়েছে আমাকে ঘিরে। ইদানীং সে একটু দূরে সরে গিয়েছিল, সেটা একদিক থেকে ভালই হয়েছিল তার স্বাতন্ত্র্যবিকাশে।" শিশিরকুমার দাশ (২০১৯)। সংসদ বাংলা সাহিত্যসঙ্গী। সাহিত্য সংসদ, কলকাতা। পৃষ্ঠা ৫। আইএসবিএন 978-81-7955-007-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "চক্রবর্তী, অজিতকুমার"। সংগ্রহের তারিখ ২০ জুলাই ২০১৬।  "কবির কাছের,তবু স্বীকৃতিহীন"। সংগ্রহের তারিখ ২০২১-১১-২৫।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৬, আইএসবিএন ৯৭৮-৮১-৭৯৫৫-১৩৫-৬
অজিত দত্ত

অজিতকুমার দত্ত (২৩শে সেপ্টেম্বর ১৯০৭ - ৩০শে ডিসেম্বর ১৯৭৯) ছিলেন একজন বিশিষ্ট বাঙালি কবি, সাহিত্যিক, প্রাবন্ধিক এবং অধ্যাপক। অজিত দত্ত ১৯০৭ সালের ২০ নভেম্বর ঢাকার বিক্রমপুরে (বর্তমান মুন্সীগঞ্জ জেলা) এক অভিজাত পরিবারে জন্মগ্রহণ করেন। মাত্র চার বছর বয়সে তার পিতা অতুলকুমার দত্ত মারা যান। তার মা হেমালিনী দেবী ছিলেন সাহিত্য অনুরাগী। ১৯২৪ সালে ঢাকার কিশোরীলাল জুবিলী স্কুল থেকে অজিত দত্ত প্রবেশিকা পরীক্ষায় পাস করেন এবং জগন্নাথ কলেজে বর্তমান জগন্নাথ বিশ্ববিদ্যালয় ভর্তি হন। উচ্চ মাধ্যমিক পাস করে ১৯২৬ সালে তিনি কলকাতা চলে যান এবং বিদ্যাসাগর কলেজে ইংরেজি বিষয়ে অনার্সে ভর্তি হন। কিন্তু কিছুদিনের মধ্যেই তার বড়ো ভাই মারা গেলে ঢাকায় ফিরে আসেন এবং ঢাকা বিশ্ববিদ্যালয়ে বাংলা ও সংস্কৃত বিভাগে ভর্তি হন। অজিত দত্ত ঢাকা বিশ্ববিদ্যালয় থেকে ১৯২৮ সালে বি.এ এবং ১৯৩০ সালে এম.এ পরীক্ষায় প্রথম শ্রেণিতে প্রথম স্থান অধিকার করে উত্তির্ণ হন। অজিত দত্ত ঢাকা বিশ্ববিদ্যালয়ে একটি অস্থায়ী পদে যোগদান করে তার কর্মজীবন শুরু করেন। কিছুদিন পরেই তিনি কলকাতায় রিপন স্কুলে শিক্ষকতা শুরু করেন। ১৯৩৪ সালে স্কুল ছেড়ে তিনি রিপন কলেজে যোগদান করেন। ১৯৩৬ সালে রিপন কলেজ ছেড়ে দিয়ে ইন্ডিয়ান টি মার্কেট এক্সপানশন বোর্ডে এসিস্ট্যান্ট পাবলিসিটি অফিসার পদে যোগ দেন এবং সেখানে তিনি ১০ বছর চাকরি করেন। এখানে পদোন্নতি না হওয়ায় চাকরি ছেড়ে ক্যালকাটা ন্যাশনাল ব্যাংকের অধিকর্তা শচীন ভট্টাচার্যের ১২/১৪টি কনসার্নের পাবলিসিটি অফিসার হন। এখানেও ১০ বছর চাকরি করে ১৯৫৬ সালের ২১শে আগস্ট তিনি যাদবপুর বিশ্ববিদ্যালয়ের বাংলা বিভাগের অধ্যাপনায় যোগদান করেন। ১৯৭১ সালের ১২ ফেব্রুয়ারি তিনি বিভাগীয় প্রধান হিসেবে এ বিশ্ববিদ্যালয় থেকে অবসর নেন। ১৯৩০ সালে অজিত দত্তের প্রথম কাব্যগ্রন্থ কুসুমের মাস প্রকাশিত হয়। তিনি ছিলেন বুদ্ধদেব বসু সতীর্থ। তিনি বুদ্ধদেব বসুর সাথে যৌথভাবে প্রগতি নামের একটি পত্রিকা সম্পাদনা করেন। পরে কল্লোল সাহিত্য গোষ্ঠী তে যোগ দেন। অজিত দত্ত নিয়মিত কল্লোল পত্রিকায় লেখালেখি করতেন, তিরিশের দশকে কল্লোল অন্যতম জনপ্রিয় বাংলা সাহিত্য পত্রিকা। ১৯৪৬ সালে তার 'নষ্ট চাঁদ' প্রকাশের পরের বছর দেশ পত্রিকায় রৈবতক ছন্দ নামে ধারাবাহিকভাবে তার মন পবনের নাও প্রকাশিত হয়। অজিত দত্ত সমসাময়িক বাংলা কবিতা, ছন্দ চিন্তা, রবীন্দ্র বিষয়ক ভাবনা, বিভিন্ন কবি সাহিত্যিকের রচনার মূল্যায়ন, শিল্পসাহিত্য ভাবনা এবং শিশুসাহিত্য সম্পর্কিত ৫০টি প্রবন্ধ লেখেন। অজিত দত্তের প্রকাশিত গ্রন্থ, কাব্য গ্রন্থ প্রবন্ধগ্রন্থ জনান্তিকে (১৯৪৯) মন পবনের নাও (১৯৫০) সরস প্রবন্ধ (১৯৬৮) বাংলা সাহিত্যে হাস্যরস (প্রবন্ধ, ১৯৬০) কথা-ভারতী (অনুবাদ) দুর্গাপূজার গল্প (অনুবাদ) ১৯৭৯ সালে ৩০ ডিসেম্বর তিনি তার কলকাতার ২০ রাসবিহারী এভিনিউ এর বাড়িতে পরলোক গমন করেন। সেলিনা হোসেন ও নুরুল ইসলাম সম্পাদিত; বাংলা একাডেমী চরিতাভিধান; ফেব্রুয়ারি, ১৯৯৭; পৃষ্ঠা- ৪।
১৯৭৯

উইকিমিডিয়া কমন্সে ১৯৭৯ সংক্রান্ত মিডিয়া রয়েছে। ১৯৭৯ গ্রেগরীয় বর্ষপঞ্জির একটি সাধারণ বছর। ২৮ মার্চ - শাকিব খান, বাংলাদেশী চলচ্চিত্র অভিনেতা। ১২ এপ্রিল - ক্লেয়ার ডেইন্স, মার্কিন অভিনেত্রী। ২১ এপ্রিল - জেমস ম্যাকঅ্যাভয়, মার্কিন অভিনেতা। ১২ মে - মিলা ইসলাম, বাংলাদেশী সঙ্গীতশিল্পী। ১৭ ডিসেম্বর - শাবনূর, বাংলাদেশী চলচ্চিত্র অভিনেত্রী। ২৯ মে - ম্যারি পিকফোর্ড, কানাডীয়-মার্কিন চলচ্চিত্র অভিনেত্রী ও প্রযোজক। ১৬ জুন - নিকোলাস রে, মার্কিন চলচ্চিত্র পরিচালক। (মৃ. ১৯১১) ২৫ জুলাই - ১৯৭৯ খ্রীস্টাব্দের এই দিনে জার্মানির কান শহরে ফিলিস্তিনী সংগঠন আল সায়েকের তৎকালীন মহাসচিব যাহির মোহসেন, ইহুদিবাদী ইসরাইলের গুপ্তচর সংস্থা মোসাদের অনুচরদের হাতে নিহত হন। Culture, Desk (২৭ মার্চ ২০১৮)। "Happy birthday, Shakib Khan"। Daily Sun (ইংরেজি ভাষায়)। সংগ্রহের তারিখ ১৪ জানুয়ারি ২০২০।
অজিতেশ বন্দ্যোপাধ্যায়

অজিতেশ বন্দ্যোপাধ্যায় (সেপ্টেম্বর ৩০, ১৯৩৩- অক্টোবর ১৩, ১৯৮৩) বাঙালি নাট্যকার, নাট্য পরিচালক এবং অভিনেতা। অজিতেশ বন্দ্যোপাধ্যায় ১৯৩৩ সালের ৩০ সেপ্টেম্বর তৎকালীন মানভূম, বর্তমান পুরুলিয়া জেলার জয়পুর ব্লকের রোপো গ্রামের মামার বাড়িতে তার জন্ম। তার পৈতৃক বাড়ি ছিল অধুনা পশ্চিমবঙ্গের পশ্চিম বর্ধমান জেলার রাণীগঞ্জ অঞ্চলের অন্তর্গত কেন্দা গ্রামে। তার বাবার নাম ভুবনমোহন বন্দ্যোপাধ্যায় এবং মায়ের নাম লক্ষ্মীরাণী৷ ১৯৫৭ সালে কলকাতার মহারাজা মনীন্দ্রচন্দ্র কলেজ থেকে ইংরেজি ভাষায় অনার্স সহ পাশ করেছিলেন। ওই বছরেই ভারতীয় গণনাট্য সংঘে যোগ দিয়েছিলেন তিনি। ছাত্রজীবন থেকে তিনি নাটক রচনা ও অভিনয়ে আগ্রহী ছিলেন। ১৯৫০ থেকে ৫৪-এই পাঁচ বছরে ৯টি নাটকে নির্দেশনা ও অভিনয় সূত্রে যুক্ত ছিলেন। ১৯৫৪ তে লিখেছেন মৌলিক পূর্ণাঙ্গ নাটক 'সংঘাত'। ২ বছর পরে ভারতীয় গণনাট্য সংঘে যোগ দেন। এই সংঘে ১৫টি নাটকে অংশ নেন তিনি। ১৯৬০ সালে ২৯ শে জুন প্রতিষ্ঠা করেন 'নান্দীকার'। প্রায় ৪০টি নাটকে নির্দেশক বা অভিনয় অথবা উভয় ক্ষেত্রে অংশগ্রহণ করেন। তিন পয়সার পালা নাটকে নির্দেশনা ওসঙ্গীত পরিচালনার জন্য তিনি সুনাম অর্জন করেন। সেতু বন্ধন, সওদাগরের নৌকা তার রচিত নাটক। ৯ সেপ্টেম্বর ১৯৭৭ এ নান্দীমুখ নামে নামে এক নতুন নাট্যগোষ্ঠী প্রতিষ্ঠা করেন। এদের বিখ্যাত নাটক পাপপুণ্য। অজিতেশ ১৯৬৫ সালে ছুটি চলচ্চিত্রে প্রথম অভিনয় করেন। বাংলা ও হিন্দি মিলিয়ে মোট ৬৩টি চলচ্চিত্রে অভিনয় করেন। তপন সিংহ পরিচালিত হাটে বাজারে সিনেমায় অভিনয় করে সকলের নজর কাড়েন অজিতেশ বন্দ্যোপাধ্যায়। অজিতেশ ১৩ অক্টোবর, ১৯৮৩ সালে কলকাতায় মারা যান। তিনি আকস্মিকভাবে মারাা যান। "আসানসোলের অজিত, কলকাতার অজিতেশ"।  প্রথম খণ্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৬।
১৯৩৩

উইকিমিডিয়া কমন্সে ১৯৩৩ সংক্রান্ত মিডিয়া রয়েছে। মার্চ ৪ - ফ্রাংকলিন ডেলানোর রুজাভেল্টের অভিষেক। ১৫ জুন - কাজী মুতাসিম বিল্লাহ, বাংলাদেশি দেওবন্দি ইসলামি পণ্ডিত (মৃ. ২০১৩) ৪ সেপ্টেম্বর - রিচার্ড এস. কাস্তেলানো, মার্কিন অভিনেতা। (মৃ. ১৯৮৮) ১ নভেম্বর - সমীর রায়চৌধুরী, হাংরি আন্দোলনের অন্যতম কবি, গল্পকার ও প্রাবন্ধিক। ১৫ ডিসেম্বর - এমাজউদ্দিন আহমদ, বাংলাদেশি রাষ্ট্রবিজ্ঞানী, ঢাকা বিশ্ববিদ্যালয়ের সাবেক উপাচার্য। (মৃ. ২০২০) নভেম্বর ৮ - লক্ষ্মীনারায়ণ রায়চৌধুরী, ভারতীয় আলোকচিত্র শিল্পী
১৮৭৩

১৮৭৩ হল একটি সাধারণ বছর। গ্রেগরীয় বর্ষপঞ্জি অনুসারে বছরটি বুধবার দিয়ে এবং জুলীয় বর্ষপঞ্জিতে তার সোমবার দিয়ে শুরু হয়। এটি সাধারণ যুগ ও অ্যানো ডমিনির ১৮৭৩তম বছর, দ্বিতীয় সহস্রাব্দের ৮৭৩তম বছর, উনবিংশ শতাব্দীর ৭৩তম বছর এবং ১৮৭০-এর দশকের ৪র্থ বছর। ২০ জানুয়ারি - ইয়োহানেস ইয়েনসেন, ডেনীয় ঔপন্যাসিক, কবি এবং প্রাবন্ধিক। ১৯ এপ্রিল - সিডনি বার্নস, ইংরেজ ক্রিকেটার। ৮ অক্টোবর - অয়নর হের্ডসব্রং, ডেনীয় রসায়নবিদ এবং জ্যোতির্বিজ্ঞানী। ২৬ অক্টোবর - আবুল কাশেম ফজলুল হক, বাঙালি রাজনীতিবিদ ও কূটনীতিক। ১৯ ডিসেম্বর - উপেন্দ্রনাথ ব্রহ্মচারী, ব্রিটিশ ভারতীয় চিকিৎসক ও চিকিৎসা বিজ্ঞানী। ৯ জানুয়ারি - তৃতীয় নেপোলিয়ন, ফ্রান্সের সর্বশেষ সম্রাট। ২৯ জুন - মাইকেল মধুসূদন দত্ত, বাঙালি কবি ও নাট্যকার। আগা আহাম্মদ আলী - বাঙালি শিক্ষাবিদ।
বোরো ধান

বোরো ধান বা বাসন্তিক ধান বাংলাদেশের ধানের একটি জাত।এটি একটি শীতকালীন ধান ও রবিশস্য। উৎপাদনের সময়ের উপর নির্ভর করে ধানের প্রধান যে তিনটি শ্রেণিভেদ করা হয়, বোরো তাদের অন্যতম। বোরোর মৌসুম শুরু হয় আমনের মৌসুম শেষ হবার পরে। ধান রোপণ শুরু হয় বাংলা কার্তিক (অক্টোবর-নভেম্বর) মাস থেকে এবং ধান কাটা চলে বাংলা বৈশাখ জ্যৈষ্ঠ(এপ্রিল-জুন) মাস পর্যন্ত। হেমন্তকালের শুরু থেকে গ্রীষ্মকালের মাঝামাঝি পর্যন্ত এই ধানের সময় চলে এবং এই ধানের মূল ফলন বসন্তকালে হয় বলে একে বাসন্তিক ধান বলেও ডাকা হয়। ভারতে বোরো ধানকে বৈশাখী ধান নামেও ডাকা হয়। বোরো ধান যে সময়ে জন্মায় সে সময়ে বৃষ্টিপাত সাধারণত: কম হয়। তাই বোরো ধান সেচের উপরে বহুলাংশে নির্ভরশীল। বোরো ধান মুলত বেলে মাটিতে কম উৎপাদন হয় এ ধানের ফলন অন্যান্য আউশ, আমন ধানের চেয়ে বেশি। কারণ এইসময় আকাশে মেঘলা কম থাকে এবং বেশি সূর্যালোক পাওয়ার কারণে এর ফলন অনেক বেশি। এই বোরো ধানের ফলন জাত ও অঞ্চল ভেদে ২০-২৮ মণ প্রতি বিঘা। হেক্টরে হিসাব করলে তা দাঁড়ায় ৪.৫-৮ টন পর্যন্ত।
মাথাপিছু আয়

মাথাপিছু আয় বলতে কোন দেশের মোট আয়কে জনপ্রতি ভাগ করে দিলে যা হয়, তাকে বোঝায়| জনগনের সর্বমোট ব্যক্তিগত আয়কে মোট জনসংখ্যা দিয়ে ভাগ করলে মাথাপিছু আয় পাওয়া যায়| সাধারণতঃ মাথাপিছু আয়কে টাকা প্রতিবছর এককে প্রকাশ করা হয়| মাথাপিছু জিডিপির (পারচেজিং পাওয়ার প্যারিটি অনুযায়ী) ভিত্তিতে শীর্ষে অবস্থানকারী দশটি এবং সর্বনিম্ন অবস্থানে অবস্থিত দেশের তালিকা : উৎস: Monetary Fund, ওয়ার্ল্ড ইকোনোমিক আউটলুক ডাটাবেজ, এপ্রিল ২০০৬ ব্যাংকের ওয়েবসাইট আইএমএফ এর ওয়েবসাইট
গোল্ডম্যান স্যাক্‌স

গোল্ডম্যান স্যাক্‌স গ্রুপ, ইনকর্পোরেটেড বা গোল্ডম্যান স্যাক্‌স হল একটি নেতৃস্থানীয় বৈশ্বিক আর্থিক প্রতিষ্ঠান যা বিনিয়োগ ব্যাংকিং, সিকিউরিটিজ, বিনিয়োগ ব্যবস্থাপনা এবং ভোক্তা ব্যাংকিং সংক্রান্ত আর্থিক পরিসেবা প্রদান করে একটি বৃহৎ এবং বৈচিত্র্যময় মক্কেল (Client) সমষ্টি যাতে কর্পোরেশন, আর্থিক প্রতিষ্ঠান, সরকার এবং ব্যক্তি অন্তর্ভুক্ত থাকে। এটি মার্কাস গোল্ডম্যান হাতে ১৮৬৯ সালে প্রতিষ্ঠা লাভ করে। এর সদর দপ্তর নিউ ইয়র্কে এবং বিশ্বের সমস্ত বড় আর্থিক কেন্দ্রগুলিতে অফিস রক্ষণাবেক্ষণ করে। প্রথম বাংলাদেশি হিসেবে রিয়াদ ইউসুফের গোল্ডম্যান স্যাকসের অংশীদার হন। "2012 annual results"। The Goldman Sachs Group, inc. and subsidiaries।
১৭৫৭

১৭৫৭ গ্রেগরীয় বর্ষপঞ্জির একটি সাধারণ বছর যা শনিবার দিয়ে শুরু হয়েছে। ২ জানুয়ারি - সাত বছরের যুদ্ধ: ব্রিটেন ভারতের কলকাতা দখল করে। ৫ জানুয়ারি - রবের-ফ্রঁসোয়া দামিয়েঁ ফ্রান্সের পঞ্চদশ লুইকে হত্যার একটি অসফল প্রচেষ্টা চালায়। ২৮ মার্চ - দামিয়েঁকে জনসম্মুখে টুকরো টুকরো করে কেটে হত্যা করা হয়। তিনি ফ্রান্সে এই শাস্তিতে মৃত্যুদণ্ড প্রাপ্ত সর্বশেষ ব্যক্তি। ৬ মে - সাত বছরের যুদ্ধ - প্রাগের যুদ্ধ: মহান ফ্রেডেরিক অস্ট্রীয় সেনাবাহিনীকে পরাজিত করে ও শহর দখল শুরু করে। ১৮ জুন - সাত বছরের যুদ্ধ - কলিনের যুদ্ধ: মার্শাল ডনের নেতৃত্বে অস্ট্রীয় সেনাবাহিনী ফ্রেডেরিককে পরাজিত করে এবং তাকে বোহেমিয়া ত্যাগ করতে বাধ্য করে। ২৩ জুন - পলাশীর যুদ্ধ: রবার্ট ক্লাইভ ষড়যন্ত্র করে ব্রিটিশ ইস্ট ইন্ডিয়া কোম্পানির ৩,০০০ সৈন্য নিয়ে নবাব সিরাজউদ্দৌলার ৫০,০০০ সৈন্যের বিশাল ভারতীয় বাহিনীকে পরাজিত করে।